“拔剑切而啖之”全诗拼音读音对照参考

hóng mén yàn
鸿门宴
pèi gōng jūn bà shàng, wèi dé yǔ xiàng yǔ xiāng jiàn.
沛公军霸上,未得与项羽相见。
pèi gōng zuǒ sī mǎ cáo wú shāng shǐ rén yán yú xiàng yǔ yuē:" pèi gōng yù wáng guān zhōng, shǐ zǐ yīng wèi xiāng, zhēn bǎo jǐn yǒu zhī.
沛公左司马曹无伤使人言于项羽曰:“沛公欲王关中,使子婴为相,珍宝尽有之。
" xiàng yǔ dà nù yuē:" dàn rì xiǎng shì zú, wèi jī pò pèi gōng jūn!" dàng shì shí, xiàng yǔ bīng sì shí wàn, zài xīn fēng hóng mén pèi gōng bīng shí wàn, zài bà shàng.
”项羽大怒曰:“旦日飨士卒,为击破沛公军!”当是时,项羽兵四十万,在新丰鸿门;沛公兵十万,在霸上。
fàn zēng shuì xiàng yǔ yuē:" pèi gōng jū shān dōng shí, tān yú cái huò, hǎo měi jī.
范增说项羽曰:“沛公居山东时,贪于财货,好美姬。
jīn rù guān, cái wù wú suǒ qǔ, fù nǚ wú suǒ xìng, cǐ qí zhì bù zài xiǎo.
今入关,财物无所取,妇女无所幸,此其志不在小。
wú lìng rén wàng qí qì, jiē wèi lóng hǔ, chéng wǔ cǎi, cǐ tiān zǐ qì yě.
吾令人望其气,皆为龙虎,成五彩,此天子气也。
jí jī wù shī!" chǔ zuǒ yǐn xiàng bó zhě, xiàng yǔ jì fù yě, sù shàn liú hóu zhāng liáng.
急击勿失!”楚左尹项伯者,项羽季父也,素善留侯张良。
zhāng liáng shì shí cóng pèi gōng, xiàng bó nǎi yè chí zhī pèi gōng jūn, sī jiàn zhāng liáng, jù gào yǐ shì, yù hū zhāng liáng yǔ jù qù, yuē:" wú cóng jù sǐ yě.
张良是时从沛公,项伯乃夜驰之沛公军,私见张良,具告以事,欲呼张良与俱去,曰:“毋从俱死也。
" zhāng liáng yuē:" chén wèi hán wáng sòng pèi gōng, pèi gōng jīn shì yǒu jí, wáng qù bú yì, bù kě bù yǔ.
”张良曰:“臣为韩王送沛公,沛公今事有急,亡去不义,不可不语。
" liáng nǎi rù, jù gào pèi gōng.
”良乃入,具告沛公。
pèi gōng dà jīng, yuē:" wèi zhī nài hé?" zhāng liáng yuē:" shuí wèi dài wáng wèi cǐ jì zhě?" yuē:" zōu shēng shuō wǒ yuē:' jù guān, wú nèi zhū hóu, qín dì kě jǐn wáng yě.
沛公大惊,曰:“为之奈何?”张良曰:“谁为大王为此计者?”曰:“鲰生说我曰:‘距关,毋内诸侯,秦地可尽王也。
' gù tīng zhī.
’故听之。
" liáng yuē:" liào dài wáng shì zú zú yǐ dāng xiàng wáng hū?" pèi gōng mò rán, yuē:" gù bù rú yě.
”良曰:“料大王士卒足以当项王乎?”沛公默然,曰:“固不如也。
qiě wèi zhī nài hé?" zhāng liáng yuē:" qǐng wǎng wèi xiàng bó, yán pèi gōng bù gǎn bèi xiàng wáng yě.
且为之奈何?”张良曰:“请往谓项伯,言沛公不敢背项王也。
" pèi gōng yuē:" jūn ān yǔ xiàng bó yǒu gù?" zhāng liáng yuē:" qín shí yǔ chén yóu, xiàng bó shā rén, chén huó zhī jīn shì yǒu jí, gù xìng lái gào liáng.
”沛公曰:“君安与项伯有故?”张良曰:“秦时与臣游,项伯杀人,臣活之;今事有急,故幸来告良。
" pèi gōng yuē:" shú yǔ jūn shào zhǎng?" liáng yuē:" cháng yú chén.
”沛公曰:“孰与君少长?”良曰:“长于臣。
" pèi gōng yuē:" jūn wèi wǒ hū rù, wú dé xiōng shì zhī.
”沛公曰:“君为我呼入,吾得兄事之。
" zhāng liáng chū, yào xiàng bó.
”张良出,要项伯。
xiàng bó jí rù jiàn pèi gōng.
项伯即入见沛公。
pèi gōng fèng zhī jiǔ wèi shòu, yuē wèi hūn yīn, yuē:" wú rù guān, qiū háo bù gǎn yǒu suǒ jìn, jí lì mín fēng fǔ kù, ér dài jiāng jūn.
沛公奉卮酒为寿,约为婚姻,曰:“吾入关,秋毫不敢有所近,籍吏民封府库,而待将军。
suǒ yǐ qiǎn jiàng shǒu guān zhě, bèi tā dào zhī chū rù yǔ fēi cháng yě.
所以遣将守关者,备他盗之出入与非常也。
rì yè wàng jiāng jūn zhì, qǐ gǎn fǎn hū! yuàn bó jù yán chén zhī bù gǎn bèi dé yě.
日夜望将军至,岂敢反乎!愿伯具言臣之不敢倍德也。
" xiàng bó xǔ nuò, wèi pèi gōng yuē:" dàn rì bù kě bù zǎo zì lái xiè xiàng wáng.
”项伯许诺,谓沛公曰:“旦日不可不蚤自来谢项王。
" pèi gōng yuē:" nuò.
”沛公曰:“诺。
" yú shì xiàng bó fù yè qù, zhì jūn zhōng, jù yǐ pèi gōng yán bào xiàng wáng, yīn yán yuē:" pèi gōng bù xiān pò guān zhōng, gōng qǐ gǎn rù hū? jīn rén yǒu dà gōng ér jī zhī, bú yì yě.
”于是项伯复夜去,至军中,具以沛公言报项王,因言曰:“沛公不先破关中,公岂敢入乎?今人有大功而击之,不义也。
bù rú yīn shàn yù zhī.
不如因善遇之。
" xiàng wáng xǔ nuò.
”项王许诺。
pèi gōng dàn rì cóng bǎi yú qí lái jiàn xiàng wáng, zhì hóng mén, xiè yuē:" chén yǔ jiāng jūn lù lì ér gōng qín, jiāng jūn zhàn hé běi, chén zhàn hé nán, rán bù zì yì néng xiān rù guān pò qín, dé fù jiàn jiāng jūn yú cǐ.
沛公旦日从百余骑来见项王,至鸿门,谢曰:“臣与将军戮力而攻秦,将军战河北,臣战河南,然不自意能先入关破秦,得復见将军于此。
jīn zhě yǒu xiǎo rén zhī yán, lìng jiāng jūn yǔ chén yǒu xì" xiàng wáng yuē:" cǐ pèi gōng zuǒ sī mǎ cáo wú shāng yán zhī bù rán, jí hé yǐ zhì cǐ.
今者有小人之言,令将军与臣有郤……”项王曰:“此沛公左司马曹无伤言之;不然,籍何以至此。
" xiàng wáng jí rì yīn liú pèi gōng yǔ yǐn.
”项王即日因留沛公与饮。
xiàng wáng xiàng bó dōng xiàng zuò, yà fù nán xiàng zuò.
项王、项伯东向坐,亚父南向坐。
yà fù zhě, fàn zēng yě.
亚父者,范增也。
pèi gōng běi xiàng zuò, zhāng liáng xī xiàng shì.
沛公北向坐,张良西向侍。
fàn zēng shù mù xiàng wáng, jǔ suǒ pèi yù jué yǐ shì zhī zhě sān, xiàng wáng mò rán bù yīng.
范增数目项王,举所佩玉玦以示之者三,项王默然不应。
fàn zēng qǐ, chū zhào xiàng zhuāng, wèi yuē:" jūn wáng wéi rén bù rěn.
范增起,出召项庄,谓曰:“君王为人不忍。
ruò rù qián wèi shòu, shòu bì, qǐng yǐ jiàn wǔ, yīn jī pèi gōng yú zuò, shā zhī.
若入前为寿,寿毕,请以剑舞,因击沛公于坐,杀之。
bù zhě, ruò shǔ jiē qiě wèi suǒ lǔ.
不者,若属皆且为所虏。
" zhuāng zé rù wèi shòu.
”庄则入为寿。
shòu bì, yuē:" jūn wáng yǔ pèi gōng yǐn, jūn zhōng wú yǐ wéi lè, qǐng yǐ jiàn wǔ.
寿毕,曰:“君王与沛公饮,军中无以为乐,请以剑舞。
" xiàng wáng yuē:" nuò.
”项王曰:“诺。
" xiàng zhuāng bá jiàn qǐ wǔ, xiàng bó yì bá jiàn qǐ wǔ, cháng yǐ shēn yì bì pèi gōng, zhuāng bù dé jī.
”项庄拔剑起舞,项伯亦拔剑起舞,常以身翼蔽沛公,庄不得击。
yú shì zhāng liáng zhì jūn mén jiàn fán kuài.
于是张良至军门见樊哙。
fán kuài yuē:" jīn rì zhī shì hé rú?" liáng yuē:" shén jí! jīn zhě xiàng zhuāng bá jiàn wǔ, qí yì cháng zài pèi gōng yě.
樊哙曰:“今日之事何如?”良曰:“甚急!今者项庄拔剑舞,其意常在沛公也。
" kuài yuē:" cǐ pò yǐ! chén qǐng rù, yǔ zhī tóng mìng.
”哙曰:“此迫矣!臣请入,与之同命。
" kuài jí dài jiàn yōng dùn rù jūn mén.
”哙即带剑拥盾入军门。
jiāo jǐ zhī wèi shì yù zhǐ bù nèi, fán kuài cè qí dùn yǐ zhuàng, wèi shì pū dì, kuài suì rù, pī wéi xī xiàng lì, chēn mù shì xiàng wáng, tóu fà shàng zhǐ, mù zì jìn liè.
交戟之卫士欲止不内,樊哙侧其盾以撞,卫士仆地,哙遂入,披帷西向立,瞋目视项王,头发上指,目眦尽裂。
xiàng wáng àn jiàn ér jì yuē:" kè hé wéi zhě?" zhāng liáng yuē:" pèi gōng zhī cān chéng fán kuài zhě yě.
项王按剑而跽曰:“客何为者?”张良曰:“沛公之参乘樊哙者也。
" xiàng wáng yuē:" zhuàng shì, cì zhī zhī jiǔ.
”项王曰:“壮士,赐之卮酒。
" zé yǔ dòu zhī jiǔ.
”则与斗卮酒。
kuài bài xiè, qǐ, lì ér yǐn zhī.
哙拜谢,起,立而饮之。
xiàng wáng yuē:" cì zhī zhì jiān.
项王曰:“赐之彘肩。
" zé yǔ yī shēng zhì jiān.
”则与一生彘肩。
fán kuài fù qí dùn yú dì, jiā zhì jiān shàng, bá jiàn qiè ér dàn zhī.
樊哙覆其盾于地,加彘肩上,拔剑切而啖之。
xiàng wáng yuē:" zhuàng shì! néng fù yǐn hū?" fán kuài yuē:" chén sǐ qiě bù bì, zhī jiǔ ān zú cí! fū qín wáng yǒu hǔ láng zhī xīn, shā rén rú bù néng jǔ, xíng rén rú kǒng bù shèng, tiān xià jiē pàn zhī.
项王曰:“壮士!能復饮乎?”樊哙曰:“臣死且不避,卮酒安足辞!夫秦王有虎狼之心,杀人如不能举,刑人如恐不胜,天下皆叛之。
huái wáng yǔ zhū jiàng yuē yuē:' xiān pò qín rù xián yáng zhě wáng zhī.
怀王与诸将约曰:‘先破秦入咸阳者王之。
' jīn pèi gōng xiān pò qín rù xián yáng, háo máo bù gǎn yǒu suǒ jìn, fēng bì guān shì, hái jūn bà shàng, yǐ dài dài wáng lái.
’今沛公先破秦入咸阳,毫毛不敢有所近,封闭官室,还军霸上,以待大王来。
gù qiǎn jiàng shǒu guān zhě, bèi tā dào chū rù yǔ fēi cháng yě.
故遣将守关者,备他盗出入与非常也。
láo kǔ ér gōng gāo rú cǐ, wèi yǒu fēng hóu zhī shǎng, ér tīng xì shuō, yù zhū yǒu gōng zhī rén.
劳苦而功高如此,未有封侯之赏,而听细说,欲诛有功之人。
cǐ wáng qín zhī xù ěr, qiè wèi dài wáng bù qǔ yě!" xiàng wáng wèi yǒu yǐ yīng, yuē:" zuò.
此亡秦之续耳,窃为大王不取也!”项王未有以应,曰:“坐。
" fán kuài cóng liáng zuò.
”樊哙从良坐。
zuò xū yú, pèi gōng qǐ rú cè, yīn zhāo fán kuài chū.
坐须臾,沛公起如厕,因招樊哙出。
pèi gōng yǐ chū, xiàng wáng shǐ dū wèi chén píng zhào pèi gōng.
沛公已出,项王使都尉陈平召沛公。
pèi gōng yuē:" jīn zhě chū, wèi cí yě, wèi zhī nài hé?" fán kuài yuē:" dà xíng bù gù xì jǐn, dà lǐ bù cí xiǎo ràng.
沛公曰:“今者出,未辞也,为之奈何?”樊哙曰:“大行不顾细谨,大礼不辞小让。
rú jīn rén fāng wèi dāo zǔ, wǒ wèi yú ròu, hé cí wèi?" yú shì suì qù.
如今人方为刀俎,我为鱼肉,何辞为?”于是遂去。
nǎi lìng zhāng liáng liú xiè.
乃令张良留谢。
liáng wèn yuē:" dài wáng lái hé cāo?" yuē:" wǒ chí bái bì yī shuāng, yù xiàn xiàng wáng, yù dòu yī shuāng, yù yǔ yà fù.
良问曰:“大王来何操?”曰:“我持白璧一双,欲献项王,玉斗一双,欲与亚父。
huì qí nù, bù gǎn xiàn.
会其怒,不敢献。
gōng wèi wǒ xiàn zhī.
公为我献之。
" zhāng liáng yuē:" jǐn nuò.
”张良曰:“谨诺。
" dàng shì shí, xiàng wáng jūn zài hóng mén xià, pèi gōng jūn zài bà shàng, xiāng qù sì shí lǐ.
”当是时,项王军在鸿门下,沛公军在霸上,相去四十里。
pèi gōng zé zhì chē qí, tuō shēn dú qí, yǔ fán kuài xià hóu yīng jìn qiáng jì xìn děng sì rén chí jiàn dùn bù zǒu, cóng lì shān xià, dào zhǐ yáng jiān xíng.
沛公则置车骑,脱身独骑,与樊哙、夏侯婴、靳强、纪信等四人持剑盾步走,从郦山下,道芷阳间行。
pèi gōng wèi zhāng liáng yuē:" cóng cǐ dào zhì wú jūn, bù guò èr shí lǐ ěr.
沛公谓张良曰:“从此道至吾军,不过二十里耳。
dù wǒ zhì jūn zhōng, gōng nǎi rù.
度我至军中,公乃入。
" pèi gōng yǐ qù, jiān zhì jūn zhōng.
”沛公已去,间至军中。
zhāng liáng rù xiè, yuē:" pèi gōng bù shèng bēi biāo, bù néng cí.
张良入谢,曰:“沛公不胜桮杓,不能辞。
jǐn shǐ chén liáng fèng bái bì yī shuāng, zài bài xiàn dài wáng zú xià, yù dòu yī shuāng, zài bài fèng dà jiàng jūn zú xià.
谨使臣良奉白璧一双,再拜献大王足下,玉斗一双,再拜奉大将军足下。
" xiàng wáng yuē:" pèi gōng ān zài?" liáng yuē:" wén dài wáng yǒu yì dū guò zhī, tuō shēn dú qù, yǐ zhì jūn yǐ.
”项王曰:“沛公安在?”良曰:“闻大王有意督过之,脱身独去,已至军矣。
" xiàng wáng zé shòu bì, zhì zhī zuò shàng.
”项王则受璧,置之坐上。
yà fù shòu yù dòu, zhì zhī dì, bá jiàn zhuàng ér pò zhī, yuē:" āi! shù zǐ bù zú yǔ móu.
亚父受玉斗,置之地,拔剑撞而破之,曰:“唉!竖子不足与谋。
duó xiàng wáng tiān xià zhě, bì pèi gōng yě.
夺项王天下者,必沛公也。
wú shǔ jīn wèi zhī lǔ yǐ!" pèi gōng zhì jūn, lì zhū shā cáo wú shāng.
吾属今为之虏矣!”沛公至军,立诛杀曹无伤。

《鸿门宴》司马迁 古诗翻译